Diari Oficial de la Generalitat Valenciana


Sumari del DOGV 3119, del 11-11-1997 (1997/3123)

Bases per a la convocatòria d'una plaça de llicenciat en Educació Física.
-------------------------------------------------------------------------

### Dades del document

Número de DOGV
:   3119

Data del DOGV
:   11-11-1997

Secció del DOGV
:   AUTORITATS I PERSONAL - OFERTES D'OCUPACIÓ PÚBLICA, OPOSICIONS I CONCURSOS

Número del document
:   1997/3123


Data del document
:   22-10-1997

Organisme emissor
:   Ajuntament de València

Tipus de document
:   Anunci

Descriptors 

:   * València
    * administració local
    * esport
    * concurs administratiu

CONVOCATÒRIA [97/M3123]
  
La Junta Rectora de la Fundació Esportiva Municipal, dependent de l'Ajuntament de València, va aprovar en sessió del dia 9 de setembre de 1997, les següents bases que regiran la convocatòria per a proveir amb caràcter laboral fix una plaça de llicenciat en Educació Física.
  
L'objecte d'aquestes bases, aprovades el dia 9 de setembre de 1997 per la Junta Rectora de la Fundació Esportiva Municipal, creada per l'Ajuntament de València, és la provisió en propietat d'una plaça de llicenciat en Educació Física, grup A de titulació, vacant en la plantilla laboral, amb les retribucions establides segons el Conveni Col·lectiu.
  
El procediment selectiu és el concurs oposició lliure.
  
Normes generals
  
Primera. Nombre màxim de places que cal proveir
  
El tribunal no pot declarar que ha superat el procés selectiu un nombre d'aspirants superior al de places convocades.
  
Segona. Requisits dels aspirants
  
Per a ser admés a aquest procés selectiu caldrà:
  
a) Posseir la nacionalitat espanyola o, d'acord amb el que estableix la Llei 17/1993, de 23 de desembre, la d'un dels països membres de la Unió Europea o la de qualsevol d'aquells estats als quals, en virtut de tractats internacionals realitzats per la Unió Europea i ratificats per Espanya, siga d'aplicació la lliure circulació de treballadors en els termes en què aquesta es troba definida en el Tractat Constitutiu de la Unió Europea.
  
En cas de ser l'aspirant estranger, nacional d'algun dels estats no membres de la Unió Europea, s'estarà al que disposa la base novena d'aquesta convocatòria.
  
b) Tindre complits 18 anys i no excedir d'aquella edat en què es puga accedir a la jubilació del Règim General de la Seguretat Social.
  
c) Posseir el títol de Llicenciat en Educació Física o equivalent, o en condicions d'obtindre'l en la data en què acabe el termini de presentació d'instàncies. En qualsevol cas, l'aspirant haurà d'aportar l'equivalència mitjançant la certificació expedida a l'efecte per l'administració competent en cada cas.
  
d) Posseir la capacitat física i psíquica necessàries per a l'exercici de les funcions del lloc de treball afectat.
  
e) No haver sigut separat mitjançant expedient disciplinari del servei de qualsevol de les administracions o institucions públiques, ni trobar-se inhabilitat per a l'exercici de funcions públiques.
  
Tercera. Termini i forma de presentació d'instàncies
  
Les instàncies per a sol·licitar prendre part en aquesta convocatòria s'han de presentar en el termini de 20 dies naturals a partir del següent al de publicació de la convocatòria en el Boletín Oficial del Estado. S'hauran d'adreçar al president de la Fundació Esportiva Municipal, i presentar en el registre d'entrada de la Secretaria Delegada d'aquesta (plaça Amèrica, 6, primer, o en la forma que determina l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú.
  
Així mateix s'haurà de fer declaració expressa de complir els requisits exigits i la capacitat per a l'exercici del lloc de treball. Si en el desenvolupament del procés selectiu se suscitaren dubtes en el tribunal pel que fa a la capacitat de l'aspirant per a l'exercici de les funcions de la plaça a la qual aquest opta, podrà recaptar el corresponent dictamen de l'òrgan competent. En aquest cas, fins que s'emeta el dictamen, l'aspirant podrà participar en el procés selectiu i quedarà en suspens la resolució definitiva sobre l'admissió o exclusió del procés fins a la recepció del dictamen.
  
Quarta. Admissió dels aspirants
  
Per a ser admesos a les proves selectives, serà suficient amb que els aspirants manifesten en les instàncies que compleixen totes i cadascuna de les condicions exigides, referides a la data d'expiració del termini de presentació d'instàncies.
  
Expirat aquest termini, per resolució del president, en el termini d'un mes, ampliable en els supòsits establits en la Llei 30/1992, es declararà aprovada la llista d'admesos i exclosos, la qual s'adoptarà tenint en compte el que han declarat els aspirants i sense perjudici del que determina la base novena. En aquesta resolució, que es publicarà en el Butlletí Oficial de la Província, s'indicarà el termini de 10 dies per a esmena d'errades pels aspirants exclosos. Així mateix, en el dit termini els interessats podran presentar qualsevol reclamació pertinent.
  
La publicació d'aquesta resolució serà determinant dels terminis a efectes de possibles impugnacions o recursos.
  
Les errades de fet es podran esmenar en qualsevol moment, d'ofici o a petició de l'interessat. Si no es produeix cap reclamació, suggeriment o petició d'esmena, la resolució provisional esdevindrà definitiva automàticament. En un altre cas, resoltes les reclamacions i esmenes, es publicaran en el Butlletí Oficial de la Província o es notificaran individualment als directament afectats.
  
Cinquena. Tribunal
  
El tribunal per a aquesta selecció, estarà integrat pels següents membres, tots amb veu i vot:
  
Presidenta titular: alcaldessa de la corporació.
  
President suplent: regidor delegat d'Esports i president delegat de la Fundació Esportiva Municipal.
  
Secretari titular: el secretari general de la corporació.
  
Secretari suplent: el secretari delegat de l'organisme autònom.
  
Vocals:
  
Titular: un regidor membre de la Junta Rectora de la fundació designat a l'efecte amb titulació igual o superior a la requerida per a la plaça que es convoca.
  
Suplent: un regidor membre de la Junta Rectora de la fundació designat a l'efecte amb titulació igual o superior a la requerida per a la plaça que es convoca.
  
Titular: un funcionari o contractat laboral fix de l'Ajuntament de València, de la fundació o de l'administració del Consell, amb titulació igual o superior a la requerida per a la plaça que es convoca i corresponent a la mateixa àrea de coneixements.
  
Suplent: un funcionari o contractat laboral fix de l'Ajuntament de València, de la fundació o de l'administració del Consell, amb titulació igual o superior a la requerida per a la plaça que es convoca i corresponent a la mateixa àrea de coneixements.
  
Titular: un funcionari o contractat laboral fix de l'Ajuntament de València, de la fundació o de l'administració del Consell, amb titulació igual o superior a la requerida per a la plaça que es convoca i corresponent a la mateixa àrea de coneixements.
  
Suplent: un funcionari o contractat laboral fix de l'Ajuntament de València, de la fundació o de l'administració del Consell, amb titulació igual o superior a la requerida per a la plaça que es convoca i corresponent a la mateixa àrea de coneixements.
  
Titular: Un representant de l'administració del Consell, designat per la Conselleria d'Administració Pública amb titulació igual o superior a la requerida per a la plaça que es convoca i pertanyent a la mateixa àrea de coneixements.
  
Suplent: un representant de l'administració del Consell, designat per la Conselleria d'Administració Pública amb titulació igual o superior a la requerida per a la plaça que es convoca i pertanyent a la mateixa àrea de coneixements.
  
Titular: un funcionari o contractat laboral fix de l'Ajuntament de València, de la fundació o de l'administració del Consell, designat pel Comité d'Empresa de la fundació, amb titulació igual o superior a la requerida per a la plaça que es convoca i pertanyent a la mateixa àrea de coneixements.
  
Suplent: un funcionari o contractat laboral fix de l'Ajuntament de València, de la fundació o de l'administració del Consell, designat pel Comité d'Empresa de la fundació, amb titulació igual o superior a la requerida per a la plaça que es convoca i pertanyent a la mateixa àrea de coneixements.
  
En cas d'absència del president titular o suplent, la presidència li correspondrà al vocal regidor.
  
El tribunal no podrà constituir-se ni actuar sense l'assistència almenys de la meitat dels membres, titulars o suplents indistintament.
  
Els membres del tribunal podran ser recusats pels aspirants de conformitat amb el que estableixen els articles 28 i 29 de la Llei 30/1992.
  
Sisena. Calendari
  
La data, l'hora i el lloc de realització del primer exercici de les proves selectives s'anunciarà en la publicació de la resolució per la qual s'aprove la llista d'admesos i exclosos a què es refereix la norma quarta anterior.
  
Una vegada començades les proves selectives no serà obligatòria la publicació dels següents anuncis de realització de la resta d'exercicis en el Butlletí Oficial de la Província. El tribunal farà públics aquests anuncis en el tauler d'anuncis de l'organisme autònom amb 12 hores d'antelació al començament d'aquestes, si es tracta del mateix exercici, o de 24 si es tracta d'un de nou. En qualsevol cas, des de la conclusió d'un exercici fins el començament del següent no han de transcórrer menys de 72 hores ni més de 45 dies naturals.
  
Setena. Ordre d'intervenció dels aspirants. Identificació
  
Els aspirants seran convocats per a cada exercici en crida única. La no-presentació d'un aspirant a qualsevol dels exercicis obligatoris, en el moment de ser cridat, determinarà automàticament el decaïment del dret a participar en el mateix exercici i en els successius, i quedarà exclòs, en conseqüència, del procediment selectiu. Es podran examinar els aspirants afectats per aquestes circumstàncies, sempre que no haja acabat la prova corresponent o si ha acabat, quan no es dificulte el desenvolupament de la convocatòria, amb perjudici per a l'interés general o de tercers, en cas de força major degudament justificat i amb absoluta llibertat de criteri per part del tribunal.
  
L'ordre d'intervenció dels aspirants en aquells exercicis que no puguen realitzar-se conjuntament serà alfabètic, i començarà per l'aspirant el primer cognom del qual comence per la lletra insaculada, d'acord amb el resultat del sorteig públic que va tindrà lloc davant el secretari de la fundació, després de publicar el dia que s'assenyale a aquest efecte.
  
El tribunal podrà demanar en qualsevol moment als aspirants que acrediten la identitat, per a la qual cosa caldrà de vagen provistos del document nacional d'identitat.
  
Vuitena. Llista d'aprovats
  
Acabades les proves selectives, el tribunal farà pública la llista d'aspirants aprovats, si n'hi ha, per ordre de puntuació, i l'elevarà a l'òrgan competent; així mateix remetrà l'acta de l'última sessió i no podrà declarar que ha superat aquest procediment selectiu un nombre d'aspirants superior al de places convocades.
  
Novena. Presentació de documents
  
Els aspirants proposats pel tribunal hauran d'aportar davant la Fundació Esportiva Municipal, en el termini de 20 dies hàbils des que es publique la llista d'aspirants aprovats, els documents acreditatius de les condicions de capacitat i els requisits exigits en la norma tercera de la present convocatòria.
  
Els aspirants que tinguen la condició de funcionaris de carrera quedaran exempts de justificar documentalment les condicions generals a què es refereix la base segona, que ja hagen sigut provades per a obtindre l'anterior nomenament. En qualsevol cas, hauran de presentar l'original o la fotocòpia compulsada del nomenament com a funcionari de carrera i el títol acadèmic exigit.
  
Els qui dins del termini indicat, i excepte casos de força major, no presenten la documentació o de l'examen d'aquesta es dedueix que manquen d'algun dels requisits exigits, no podran ser contractats; açò comportarà la invalidesa de l'actuació d'aquests aspirants i la nul·litat subsegüent dels actes del tribunal en relació a aquests, sense perjudici de la responsabilitat en què hagen pogut incórrer per falsedat en la instància.
  
En el supòsit que l'aspirant fóra exclòs per la no-presentació o falsedat en la documentació, el tribunal podrà proposar addicionalment la inclusió, en el mateix nombre d'exclosos, d'aquells que havent superat les proves, estiguen fora pel límit establit en la norma primera.
  
D'acord amb el que disposen els articles 177 i concordants del Reial Decret Legislatiu 78/1986, de 18 d'abril, en relació amb la Llei 7/1985, de 2 d'abril, la Llei Orgànica 7/1985, d'1 de juliol, el Reial Decret 1.099/1986, de 29 de maig (BOE d'11 de juny), el Reial Decret 1.119/1986, de 29 de maig (BOE de 12 de juny) i Reial Decret 155/1996, en cas de ser estranger un aspirant, nacional d'algun dels estats que no són membres de la Unió Europea, on s'ha fet efectiva la lliure circulació de treballadors, el contracte que es realitze serà de duració indefinida, condicionat en la seua formalització i continuïtat a l'obtenció i renovació del permís de treball i altres autoritzacions.
  
En el termini de presentació de documents aquest estranger haurà d'aportar específicament:
  
- Els títols o diplomes exigits, acreditant haver obtingut la convalidació i homologació d'aquests.
  
- Fotocòpia compulsada del passaport en vigor.
  
- Fotocòpia compulsada, si escau, del permís de treball en vigor.
  
Deu. Formalització del contracte
  
Una vegada complits els requisits precedents, es formalitzarà el contracte dels aspirants proposats, en el termini de 30 dies, a comptar des de l'endemà al dia de la notificació de l'acord que aprove la seua contractació. Fins que es formalitzen els contractes i s'incorporen els aspirants proposats als llocs de treball corresponents, aquests no tindran dret a cap percepció econòmica.
  
Transcorregut el període de prova establit legalment, el personal que el supere satisfactòriament adquirirà la condició de personal laboral fix.
  
Onze. Incidències
  
El tribunal queda autoritzat per a resoldre els dubtes que es presenten i prendre els acords necessaris per al bon ordre del procés selectiu en tot allò que no estableixen aquestes bases.
  
Dotze. Normativa i recursos
  
La convocatòria es regirà, en allò que no estableixen aquestes bases, per la normativa bàsica estatal sobre la funció pública, continguda en la Llei 30/1984, de 2 d'agost, modificada per la Llei 22/1993, de 29 de desembre, en el Text Refós aprovat pel Reial Decret Legislatiu 781/1986, de 18 d'abril; Reial Decret 896/1991, de 7 de juny, com també per la normativa autonòmica valenciana sobre la funció pública, Text Refós de 20 d'octubre de 1995, Decret 69/1986, de 2 de juny i altres normes reglamentàries.
  
Contra aquestes bases, l'acord aprovatori de les quals és definitiu en la via administrativa, els interessats legitimats poden interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos, comptats des de l'endemà de la publicació de l'extracte d'aquestes en el Boletín Oficial del Estado. Prèviament a la interposició del dit recurs, caldrà comunicar aquesta a l'òrgan administratiu municipal autor de l'acte, segons estableix l'article 110.3 de la Llei de Règim Jurídic de les Administracions Públiques i del Procediment Administratiu Comú. Tot això sense perjudici de poder interposar qualsevol altre recurs o acció escaient.
  
Contra els actes administratius definitius que es deriven de les bases, els interessats poden interposar els oportuns recursos, en els casos i en la forma establits en la Llei 30/1992, de Règim Jurídic de les Administracions Públiques i del Procediment Administratiu Comú i en la Llei Reguladora de la Jurisdicció Contenciosa Administrativa de 1956.
  
Si es presentara alguna al·legació, suggeriment, reclamació o petició de revisió per escrit sobre la puntuació atorgada pel tribunal o una altra circumstància relativa al desenvolupament de les proves, durant els cinc dies següents a la publicació de les puntuacions de cada prova o exercici, el tribunal decidirà sobre aquestes en la següent sessió i ho indicarà en la corresponent acta, tot això sense perjudici del que estableix la base dotze pel que fa a la interposició de recursos, que es regirà per les normes generals sobre procediment i règim jurídic de les administracions públiques.
  
Tretze. Publicació
  
Aquestes bases es publicaran en el Butlletí Oficial de la Província i en el Diari Oficial de la Generalitat Valenciana i l'anunci de la convocatòria en extracte en el Boletín Oficial del Estado.
  
Catorze. Selecció
  
1. El procés selectiu serà de concurs oposició.
  
2. Fase de concurs. Es qualificarà de la següent forma, amb un màxim de 100 punts:
  
a) Expedient acadèmic i titulacions: fins a 30 punts com a màxim.
  
- Especialitat en gestió (o similar) dins de la pròpia titulació de Llicenciat en Educació Física: 10 punts.
  
- Altres titulacions universitàries: 10 punts màxim.
  
Llicenciatura universitària complementària: 10 punts màxim.
  
Altra llicenciatura universitària: 3 punts.
  
Diplomatura universitària complementària: 3 punts.
  
Doctorat en Educació Física: 5 punts.
  
Altre doctorat: 3 punts.
  
- Titulacions federatives: 10 punts màxim.
  
Màxim nivell nacional: 5 punts.
  
Màxim nivell autonòmic: 3 punts, no acumulatiu.
  
Altres nivells: fins a 1 punt.
  
- Expedient acadèmic: 5 punts màxim.
  
Nota mitjana:
  
10 - 9 = 3 punts.
  
7 - 8'99 = 2 punts.
  
5 - 6'99 = 1 punt.
  
- Matrícules: 1 punt per cadascuna.
  
- Assignatures, seminaris, etcètera, acadèmics: fins a un màxim de 2 punts.
  
- Altres títols relacionats: fins a 1 punt màxim.
  
b) Experiència laboral relacionada amb el lloc a proveir: fins a 30 punts com a màxim.
  
- Experiència professional relacionada amb l'administració pública, a nivell d'organització esportiva: Fins un màxim de 10 punts.
  
- Experiència laboral: 5 punts per any.
  
- Experiència com a col·laborador:
  
- 0'5 punts per activitat d'una gran envergadura, superior a una setmana de duració.
  
- 0'5 punts per activitat puntual d'índole nacional o superior.
  
- Experiència professional en el món federatiu a nivell d'organització esportiva, en l'exercici professional: fins un màxim de 10 punts.
  
- Experiència continuada: 5 punts per any o temporada esportiva oficial.
  
- Experiència com a col·laborador:
  
- 0'5 punts per activitat, superior a una setmana de duració, d'una gran envergadura.
  
- 0'5 punts per activitat d'índole nacional o superior.
  
- Experiència federativa relacionada amb l'administració pública: fins un màxim de 10 punts.
  
- Experiència continuada en tasques relacionades amb la planificació: 5 punts per temporada o any.
  
- Experiència continuada en tasques d'ensenyament/entrenament: 1 punt per any o temporada.
  
- Experiència esporàdica relacionada amb tasques de planificació: 0'5 punts per activitat, superior a un mes de duració, d'una gran envergadura.
  
- Experiència esporàdica relacionada amb tasques d'ensenyament/entrenament: 0'1 punts per activitat superior a un mes de duració.
  
- Experiència professional acreditada en organització esportiva, a altres nivells no indicats: fins a5 punts.
  
- 1 punt per activitat d'una duració superior a l'any.
  
- 0'5 punts per activitat de gran envergadura de caràcter puntual.
  
- Altre tipus d'experiència: fins a 3 punts.
  
- 1 punt per activitat de duració superior a l'any.
  
- 1 punt per activitat de gran envergadura de caràcter puntual.
  
c) Experiència laboral no relacionada directament amb el lloc a proveir: fins a un màxim de 15 punts.
  
- Experiència docent com a professional: fins a 10 punts.
  
- Universitària: 3 punts per curso lectiu.
  
- Escolar: 2 punts per curso lectiu.
  
- Federativa: 1 punt per any, a raó de 0'5 cada sis mesos (acumulables els cursos temporals).
  
- Experiència com a tècnic federatiu (no entrenador): fins a 3 punts per any, fins a un màxim de 10 punts.
  
- Altres experiències professionals no docents: fins a 5 punts.
  
- Fins a 1 punt per any d'entrenament federat.
  
- Fins a 1 punt per any sobre una altra activitat.
  
d) Cursos i publicacions: fins a un màxim de 15 punts.
  
- Publicacions pròpies: fins a 4 punts.
  
- Llibres: fins a 2 punts per cadascun d'autoria individual. En cas d'autoria compartida, s'aplicarà la puntuació proporcional que corresponga en funció del nombre d'autors.
  
- Articles específics esportius: 1 punt per article.
  
- Altres: fina a 1 punt per cadascuna admesa.
  
- Cursos de formació i congressos assistits: fins a 5 punts.
  
- De caràcter universitari sobre el tema del lloc: fins a 2 punts per curs.
  
- Federatius sobre el tema del lloc: fins a 2 punts per curs.
  
- Oficials d'una altra índole sobre el tema del lloc: fins a 1 punt per curs.
  
- Altres: fins a 0'5 punts per curs.
  
- Màster relacionat amb el lloc: 5 punts.
  
- Màster no relacionat amb el lloc: fins a 3 punts màxim.
  
e) Altres mèrits: fins a 10 punts.
  
- Ponències i comunicacions presentades: 1 punt per cadascuna, fins a 4 punts.
  
- Idiomes: fins a 2 punts.
  
Valencià: fins a 1 punt.
  
Altres: fins a 1 punt per cadascun.
  
- Investigacions: 1 punt per cadascuna, fins a 4 punts.
  
- Premis obtinguts: fins a 1 punt.
  
- Expedient esportiu: fins a 3 punts.
  
3. Fase d'oposició. Constarà dels exercicis que a continuació s'indiquen, que es qualificaran de la següent forma, amb un màxim de 200 punts.
  
- Una prova escrita consistent a desenvolupar lliurement, durant un temps establit no superior a 2 hores i 30 minuts, dos temes trets a l'atzar al començament de l'examen, d'entre els inclosos en l'annex. Màxim: 100 punts.
  
- Exposició oral, durant 30 minuts, d'un supòsit pràctic proposat pel tribunal sobre un tema relacionat directament amb l'exercici de les funcions pròpies de la plaça convocada. Es disposarà de 15 minuts per a la preparació d'aquesta prova. Màxim: 100 punts.
  
Quinze. Qualificació dels exercicis
  
1. Qualificació dels exercicis.
  
La baremació màxima de la suma dels diferents apartats, incloses les dos fases de concurs i oposició, serà de 300 punts.
  
La fase de concurs serà eliminatòria, per la qual cosa no passarà a la fase d'oposició aquell aspirant que no haja obtingut un mínim de 50 punts.
  
Quant a la fase d'oposició, es qualificarà cadascun dels dos exercicis fins el màxim de punts establit en cada cas, i seran eliminats els aspirants que no aconseguisquen la meitat dels punts possibles en cadascun d'aquests.
  
El tribunal qualificador queda facultat per a la determinació del nivell mínim exigit per a l'obtenció de les dites qualificacions de conformitat amb el sistema de valoració que s'adopte en cada prova.
  
2. Qualificació definitiva.
  
La qualificació definitiva dels aspirants que hagen superat els exercicis estarà determinada per la suma de les qualificacions parcials. En els supòsits de puntuacions iguals, els empats es resoldran atenent a la major puntuació obtinguda en l'últim exercici i, si encara persistira aquest, es resoldrà mitjançant sorteig.
  
ANNEX
  
Temes
  
1) Municipi i esport. Anàlisi comparativa de les competències de l'esport en les diferents administracions públiques.
  
2) La planificació esportiva. Desenvolupament dels plans esportius en funció de les finalitats i de les necessitats pròpies del municipi.
  
3) Les finalitats i els objectius de l'esport en funció dels seus espais socials d'actuació.
  
4) La gestió esportiva municipal en funció de les característiques del municipi. Models. Procediments a seguir.
  
5) L'organisme autònom Fundació Pública de Serveis com a forma de gestió directa. Característiques i funcionament, competències i plans esportius.
  
6) El paper que exerceix el municipi en la gestió de l'esport espectacle.
  
7) Els programes esportius destinats a la població del municipi, des de la perspectiva de l'esport per a tots.
  
8) El municipi i l'associacionisme esportiu. Enfortiment del teixit associatiu local.
  
9) L'esport ciutadà per lliure. Paper del municipi en la seua organització.
  
10) Aprofitament del nucli urbà per a l'esport i l'esbargiment.
  
11) Organització de carreres populars en nuclis urbans.
  
12) Condicionament de zones semiurbanes per a l'esport i l'esbargiment.
  
13) La iniciació esportiva des de la perspectiva de l'esport municipal. Les escoles esportives municipals. Models actuals i futur d'aquestes.
  
14) Els jocs esportius municipals des de la perspectiva de l'esport municipal.
  
15) L'activitat física en la tercera edat. Oferta d'activitats des de l'administració municipal.
  
16) Les activitats en la naturalesa des de la perspectiva de l'esport per a tots. L'oferta municipal d'aquest tipus d'activitats.
  
17) Dona i esport. Aspectes a considerar amb referència a l'oferta d'activitats esportives del municipi.
  
18) L'animació esportiva. Planificació i programació de projectes d'animació en el municipi.
  
19) Els esports tradicionals de la Comunitat Valenciana i la seua oferta des del municipi.
  
20) Els plans, els programes i els projectes esportius municipals.
  
21) El municipi. Suport legislatiu i competències esportives. La via municipal de l'esport.
  
22) Els esports alternatius en el municipi.
  
23) Els programes esportius municipals i les piràmides d'edat.
  
24) L'esport en l'edat adulta. Els programes de manteniment.
  
25) Les instal·lacions esportives municipals. El seu disseny en funció de l'ús. Utilització. Normatives. Usuaris.
  
València, 15 d'octubre de 1997.- El secretari delegat: José Vicente Ferrer.
  
e) ALTRES ASSUMPTES
  
Universitat Miguel Hernández d'Elx